GunDark

**GunDark** (množina gundarki/gundarke) bili su beslovesna bića, agresivna i krvoločna (mada ne sve podvrste), po izgledu prilično evolutivno napredovala, aprehenzilni svakako, ali čak i one mirnije podvrste bile su slovesne, pasivno slovesne. Nikako... svesne, kao životinje. Može biti da su de-evoluirali od nečega. Živeli su na planeti VanKor, ali si ih mogao naći, naročito podvrste, na mnogim drugim planetama, ali i kao uvezene pa "puštene s lanca".

## **Izgled i narav**

Bili su snažne građe, visoki i do dva i po metra, strašnog izgleda. Goblinskog. Sa ogromnim kockastim vilicama sa okruglo raspoređenim k'o žilet oštrim zubima koje su mogle da se razjape i do tri puta svoje prvobitne veličine. I sa smaragdno zelenim očima, koje su odavale odsjaj u mraku. Takođe smaragdni. Uši su im bile demonsko-đavolsko-goblinski šiljate, i sve više i više su rasle s godinama, njima su eho locirali. Do puberteta, koji je bio izuzetno neprijatan za njih, možete zamisliti, uši bi im narasle skoro duplo veće od glave. Odatle potiče izreka "Snažan je - može gunDarku uvo da iščupa". Imali su "kosu" samo na zulufima i slepoočnicama, braon boje u mladosti, ali posivelu s godinama. Rađaju su celi pokriveni tamno braon dlakom, ali bi se olinjali za par nedelja. Otprilike kad bi "otkrili agresiju" i počeli da se biju, prvo sa svojom braćom detinjasto ali nikako bezazleno, kao pundravci, a onda sa svim živim što bi im stalo na put. Čista agresija im je tekla telom. Koža im je bila... Ljudske (dakle bele-roze) boje, mada bi većina imala pocrvenelu, naročito kožu glave, da li zbog užarenog pustinjskog sunca na rodnom VanKoru ili zbog užarene "vrele krvi" (mada se veruje da su evoluirali od hladnokrvnih gmizavaca), ali su neki bili i ...gmizavački zeleni. Iako je izgledalo kao da imaju rep, pre će to biti da je zakržljali ostatak od parazitskog blizanca. Da, gundarki su bili od kor'dmorfnih rasa/vrsti, što je značilo da su se ... celokupno kao rasa/vrsta evolutivno razvili da ... autozitni blizanac (to je značilo... suprotno od parazitski... onaj veći, potpuno razvijeni drugi blizanac, koji je apsorbovao nerazvijenog akranijalno-akardijalnog, bezglavog bez srčanog mišića blizanca) UPIJE svog zakržljalog jednojajčanog blizanca i postane njegov... Gornji deo, usled retkog poremećaja perfuzije spinalnog korda i krvne petlje - korda, u amniotskoj zajedničkoj kesi, koja bi ih sijamski spojila, u normalnim nenormalnim slučajevima, ali u slučaju mnogih mnogih rasa (Drugko-Dži, T'zuri i mnogi drugi) je to postalo deo same njihove evolucije (T'zuri bi se na primer, neki rađali sa jednim parom a neki sa dva i čak i tri para očiju, sa tri prsta sa pet prstiju sa palcem na zakržljaloj ruci ili bez, upivši trojke). Gundarki su takođe imali neki dva oka, neki 4 (iako bi to, kao i kod T'zura onda značilo da nisu baš upili blizanca, jer blizanac je bezglav, OSIM ako su se sjedinili na kičmi, kao Obli), neki sa 4 prsta na gornjim rukama, neki sa tri na donjim zakržljalim, neki sa dva, neki sa jednim prstom s noktom na svakoj nozi, neki sa dva... ALI uvek i svakako aprehenzilni, i nožni čak. Mogli su da uhvate i drže razne stvari bez obzira koliko god prstiju ili stepena zakržljalosti. Kada bi se kretali uglavnom gornjim rukama koje su bile najsnažnije. Kao gorile. Bilo je tu raznih kombinacija. Ali rep je, dakle... bio ne-aprehinzilan, što će reći da su bezrepi reptili i da je to zakržljali donji deo tela zaostalog blizanca. Ženke su uglavnom imale više prstiju, naročito na srednjim udovima, najbližim mladuncima, i hranjenju istih, koje bi im izrastale kada bi ušle u nasilni pubertet, seksualnu zrelost, što, pored manjih ušiju, naznačava duboku podelu među polovima i njihovoj ulozi u društvu.

## **Društvo**

Koristili su prosta oruđa i oružja, ali ništa svesno, nego tek onako. Stoga uvreda "gundarčki mozgu!". Bili su uglavnom okupljeni u manje srodničke grupe (iako su se tukli od malena s njima) i živeli su po pećinama ili drugim udubljenjima. Neke od tih... Porodičnih jedinica...bratstava.... Bi se katkad znale, radi zajedničkog cilja udružiti u veća plemena. To što su ženke bile zadužene za uzgajanje mladih i sedenje kući, a mužjaci za lov i tuču, baš nasuprot ne znači da su one bile subordinantne u tom plemenskom hijerarhatu. Gundarki su bili Matrijarhat, gundarke su VLADALE. Tako da bi bilo tačnije zvati ih gundarke a ne gundarci. Obično bi to bila, Matrijarh mislim, kako je čudno što jedna od važnijih ženskih vladajućih titula, ne može da se izgovori u ženskom rodu, dakle obično bi to bila Matrijarh najstarija i najmudrija među njima koja bi se birala samim tim što... Starija od nje umre (što će reći da su se ČESTO menjale i da je bila poprilična anarhija).

Išle su i one u nabavku hrane, ali uglavnom lovačko-skupljački. Glavni lovci krvoloci bili su im mužjaci. Neki od njih, obično oni najveći, koji baš i nisu za šunjanje u lovu, bili bi "uposleni" kao čuvari plemena i mladunaca. Nasrtali bi kao bez glave na sve što se kreće. Kada bi im neko ili nešto srušilo domove, oni su bili ti koji bi ih popravljali. Trenirali bi i najmlađe, još uvek suviše male da učestvuju u lovu. Što bi ih činilo još agresivnijima, jer su obično ti što su ostajali bili najisfrustriraniji i razdražljivi.

Gundarki su se, kao i sve rase nastale evolutivno od spajanja dva blizanca, nenormalno rivalski odnosili prema svojoj braći iz gnezda. Ali, pošto su, za razliku od recimo urusai vrste, bili gmizavci koji su se rađali živi, nisu imali kao oni, ono pravilo "Ko se prvi ispilio, taj abortira druge probivši im ljusku pre vremena". Međutim, nije se retko dešavalo da se bratska svađa završi fatalno. Bratstva su formirana ne po krvnoj liniji, već bi se mladi gunDark, otprilike posle 5 standardnih godina, priključio čoporu po izboru, u kom bi se borio da se probije. Novi klan bi postao njegova nova porodica. To i nije bilo toliko loše, jer beslovesni gundarki nisu imali pojma s kim se pare, pa bi kao što su naskakali na sve živo što se kreće branivši gnezdo, naskakali i na sve živo pri parenju. Deca bi im se rađala još i ružnija nego sad što su.

Udvaranje je uglavnom teklo tako što bi mužjak sada već dovoljno zreo za lov u grupi, otišao i ulovio ženki plen. Što razvijeniji to bolje. Najukusniji su im bili Ljudi.

U divljini lovili bi u čoporima i iz zasede, kada bi se nesvesna njih, žrtva, ili neprijatelj dovoljno približila, skočili bi na njega i smrvili mu lobanju golim rukama.

Iako su, kažem, koristili primitivna oružja, kao... Palice i oštro kamenje, više su voleli da zadave i polome.
Zato su voleli da ih koriste za borbe u gladijatorskim arenama. Bili su tamo najopasnija i najstrahopoštovanija vrsta. Preke naravi, vrele krvi i krvi ločan, očekivalo se da napadne bez ikakvog povoda i provokacije. Što je više ožiljaka imao, to je bio cenjeniji (i ocenjen i cenjen u smislu skupoće). Pošto je imao izuzetno oštra čula, šiš-miš uši i "četvere oči", često su znali da mu ih vežu, pa čak i odseku/iskopaju, kako bi "drugi borci imali koliku toliku šansu". Da, da, pobeđivali bi i najopakije vrste iz arena, kao što su rici i rankori. Kladili bi se čak na SEKUNDE koliko će izdržati pre nego što ih gunDark nanjuši. I smrtno zagrli.
Mnogi su i krotitelji zveri, takozvani Zveroučitelji, nastradali, dok su ih trenirali. Neustrašiva i nepredvidiva priroda četvororuke zveri morala je da se kroti često svetlosnom vilicom, ili čak čitavim vodom čuvara. Tokom transporta morao je biti potpuno omamljen. Sve je to koštalo, pa vlasnici gladijatorskih arena nisu mogli sebi da priušte više od jednog gunDarka. Ali se isplatilo. Publika je ludela za njima.
Postojalo je nekoliko podvrsta gundarka, kao što je Burskijski gunDark, sa planete Burska, ne mešati sa njegovim čestim oponentom/lovinom, životinjom zvanom bursa. I neka podvrsta zelenog gunDarka, koja je najviše ličila na svoje pretke, koja je imala potpuno razbijene četiri ruke, što samo potvrđuje njihov evolutivni put. "Rep" im je imao klješta na kraju, potpuno funkcionalna. Imali su i stopala normalne veličine i građe.

Još jedna podvrsta bio je Brahijski gospodar zveri (ne mešati sa Zveroučiteljima i sa kraljem životinja), kojeg su nastanili na L'Amu, kako bi slično njima učestvovali u ritualu sazrevanja/lovu. Smatran je... Pooosebno gadnim, jer mu je ujed bio otrovan.

Osim pravih gundarka bilo je tu i drugih krvožednih vrsta koje su namerno nazivane gundarkima, kao na primer dugovrati gunDark, sa KorZeta III, kog je tako krstio mladi biolog Kin KinĐaro, iako nije bio ni u najdaljem srodstvu sa gundarkima, niti je ličio imalo na njih, već samo zbog besnog temperamenta i bestijalne beslovesnosti. Slično je bilo i sa vodenim gunDarkom sa Javina. Ni u najmanju ruku ni srodan ni sličan.

## **Istorija**

Negde do Hladnog Rata, gundarki na DroMund Kasu su već postali tamo dominantna vrsta iako su, čak i nedavno moglo bi se reći, uvedeni tamo. Odgovarala im je prašumska klima. Pa su ubrzo izbili na vrh lanca ishrane. Isto je bilo i na drugim svetovima sa klimom džungle kao što su Nabu i Alaris Prim i druge planete diljem Galaksije. Mada su ih zaticali i na planetama sa pustinjskom i pustinjom "arktičke" klime.

Ali njihova prvobitna planeta je, po svemu sudeći, bio VanKor, jer su ih otamo uglavnom odvodili u roblje, još za vreme Rata Klonova. Većina drugih populacija mogla se je bak-trak metodom vratiti na prvog pretka kojeg su doveli sa VanKora. Koji bi onda se otrgnuli ili poubijali svoje vlasnike i pobegli u džungle. Dešavalo se nekad i da ih nesmotreni borci za prava životinja Republike oslobode, i time kao i uvek, naprave veću štetu nego korist. Ja razumem oslobađanje pitomijih vrsta, ali gundarka?!

redu je , svi znamo da je zabranjeno prodavati ih, ali da crna berza to ne šljivi. Da ih lovi besomučno. Skupa roba.

U neko doba pre nego što su Anakina ponovo doveli k' Padme da je čuva zbog pretnji smrću, Obi i Anakin su upali u gundarčko gnezdo. Godinama kasnije je Obi pominjao ovaj događaj - kao "Bio si toliko lud da si uskočio u gundarčko gnezdo da me spasiš". Dosta izreka je izrodila ova vrsta.